b"\n_START_ARTICLE_\nFriedrich Dotzauer\n_START_SECTION_\nVida\n_START_PARAGRAPH_\nDe petit, el seu pare dirigia la part musical de l'esgl\xc3\xa9sia, i ell aprengu\xc3\xa9 a tocar diversos instruments, com el piano, el contrabaix, el viol\xc3\xad, el clarinet i la trompa. L'organista de l'esgl\xc3\xa9sia li va ensenyar la teoria de la m\xc3\xbasica._NEWLINE_Com a trompetista de la cort, va rebre classes de violoncel, instrument que va escollir per seguir formant-se. Va anar passant per diferents professors fins a acabar a l'Orquestra Gewandhaus de Leipzig, on va tenir entre altres alumnes el despr\xc3\xa9s serien grans violoncel\xc2\xb7listes Friedrich Gr\xc3\xbctzmacher, i Carl Schuberth, i despr\xc3\xa9s a l'Orquestra de Dresden, on estigu\xc3\xa9 fins a la seva jubilaci\xc3\xb3 el 1850 als 67 anys, deu abans de morir.\n_START_SECTION_\nObra\n_START_PARAGRAPH_\nDotzauer va escriure diverses simfonies, concerts, \xc3\xb2peres, obres de cambra i sonates, per\xc3\xb2 l'obra m\xc3\xa9s reconeguda i famosa fou la Violoncellschule, 4 volums de 113 exercicis i capricis per a violoncel no acompanyats."